Telemjekësia në Shqipëri
Shqipëria nënshkroi marrëveshjen për të instaluar në 14 spitalet e saj qendra të telemjekësisë
Doktori i njohur Rifat Latifi është duke vizituar spitalet e Shqipërisë për të realizuar një projekt të ri për modernizimin e e tyre. Nga Peshkopia në Lezhë dhe në Shkodër, drejtori i Qendrës së Telemjekësisë në Ballkan udhëton pa ndërprerje me grupin e tij të ekspertëve nga Kosova dhe SHBA për të përhapur telemjekësinë. Ai ishte në udhëtim drejt spitaleve të veriut edhe kur në Tiranë u nënshkrua marrëveshja me ministrinë e shëndetësisë për ngritjen e 14 qendrave të telemjekësisë në cdo spital të vendit. Dr. Latifi thotë se grupi është në në fazën e parë të vlerësimit teknik të gjithë spitaleve të Shqipërisë në përgatitje të projektit për telemjekësinë dhe shëndetësinë elektronike, i cili do të jetë një program integrues që do ta modernizojë dhe do ta ndihmojë në nivel mjaft të lartë mjekësinë shqiptare. - thotë zoti Latifi. Krahas amerikanëve, në grupin e ekspertëve janë edhe specialistë nga Prishtina. Drejtori i Qendrës së Telemjekësisë së Kosovës, dr. Ismet Lecaj, thotë se ekipi i inxhinierëve dhe mjekëve do të sjellin në Shqipëri të gjithë përvojën dhe pajisjet e duhura për projektin e ri. thotë zoti Lecaj. Megjithatë në Lezhë të gjithë i shohin edhe investimet edhe vështirësitë teknike. Nëndrejtori i Spitalit Rajonal të Lezhës, dr.Llesh Ndreu, thotë se furnizimi me ilace nuk është i rregullt në cilësi dhe as në sasi, mungojnë aparatura dhe shtretër, ndërkohë që punonjësit e mjekësisë i shërbejnë me përkushtim rreth 200 mijë banorëve. - thotë zoti Ndreu. Por në Shkodër grupi i ekspertëve gjeti një situatë shumë më të mirë të teknikës mjekësore dhe informatike. Ata thonë se spitali i Shkodrës është i pari dhe më i miri në informatikën mjekësore, gjë do ta shndërrojë shpejt atë në njërën prej qendrave më të fuqishme të telemjekësisë në Shqipëri. Nëndrejtorja e spitalit rajonal të Shkodrës, Gerta Naraci, thotë se spitali ka blerë disa aparatura të rëndësishme si qendra e internetit, zinxhiri i endoskopisë dhe rrjetin e informatizimit të ndërtesës, të cilat po i paraprijnë telemjekësisë dhe ndryshimit të realitetit problematik të shëndetësisë. - thotë zonja Naraci. Projekti për telemjekësinë në Ballkan është një nga ëndrrat e herëshme të doktor Latifit, ku tani janë angazhuar një numër mjekësh të njohur amerikanë dhe shqiptarë. Kirurgu i diplomuar për mjekësi në Universitetin e Prishtinës, punon dhe studion prej 20 vjetësh në SHBA. Pikërisht aty dr. Latifi ka arritur ta përfshijë projektin e telemjekësisë së Ballkanit në planin e veprimit të qeverisë amerikane për vendet e huaja, duke siguruar fonde të konsiderueshme nga departamenti amerikan i shtetit dhe agjencia per zhvillim ndërkombetar, USAID, për përhapjen e telemjekësisë në Kosovë, Shqipëri e Maqedoni. //rd//